A Bizottság irányelve
(1982. július 1.)
a szeszfokmérőkre és az alkoholsűrűség-mérőkre vonatkozó tagállami jogszabályok közelítéséről szóló 76/765/EGK tanácsi irányelvnek a műszaki fejlődéshez történő igazításáról
(82/624/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb Görögország csatlakozási okmányával módosított, a mérőműszerekkel és a metrológiai ellenőrzés módszereivel kapcsolatos közös rendelkezésekre vonatkozó tagállami jogszabályok közelítéséről szóló, 1971. július 26-i 71/316/EGK tanácsi irányelvre [1] és különösen annak 17. cikkére,
mivel a 76/765/EGK irányelv [2] elfogadása óta a szeszfok meghatározásánál használható hőmérők területén új technikákat fejlesztettek ki; mivel az említett irányelv ennek megfelelően módosítandó;
mivel az ezen irányelvben meghatározott intézkedések összhangban vannak a mérőeszközök kereskedelme műszaki jellegű akadályainak elhárítását célzó irányelveknek a műszaki fejlődéshez történő hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 76/765/EGK irányelv melléklete 9. szakaszának helyébe ezen irányelv melléklete lép.
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1983. május 1-jéig megfeleljenek. Erről haladéktalanul tájékoztatják a Bizottságot.
3. cikk
Ennek az irányelvnek a tagállamok a címzettjei.
Kelt Brüsszelben, 1982. július 1-jén.